**pályázati felhívás**

**Nagykőrösi Polgármesteri Hivatal**

pályázatot hirdet

**HR ügyintéző**

munkakör betöltésére

**Tevékenységi kör (ellátandó feladatok):**

A közszolgálati tisztviselők képesítési előírásairól szóló 29/2012. (III. 7.) Korm. rendelet 1. melléklet 23. pont I. besorolási osztályba tartozó humánpolitikaifeladatkör.

Ellátja a hatályos szakmai jogszabályokban foglaltaknak megfelelően az Önkormányzat, valamint a Polgármesteri Hivatal és intézményei munkaügyi feladatait.

**Illetmény és juttatások:**

A közszolgálati tisztviselőkről szóló 2011. évi CXCIX. törvény, és a Nagykőrösi Polgármesteri Hivatal Egységes Közszolgálati Szabályzata alapján.

**A betöltendő állás jogviszonya:** Közszolgálati jogviszony

**Foglalkoztatás idő tartama, formája, munkaideje, munkarendje:** határozatlan idejű, teljes munkaidő, heti 40 óra, általános munkarend

Kinevezéskor 6 hónap próbaidő kerül kikötésre.

**A munkavégzés helye:** Nagykőrösi Polgármesteri Hivatal, 2750 Nagykőrös, Szabadság tér 5.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Vagyonnyilatkozat-tételi eljárás lefolytatása,
* Egy hónapnál nem régebbi erkölcsi bizonyítvány

**Elvárt végzettség/ képesítés:**

A közszolgálati tisztviselők képesítési előírásairól szóló 29/2012. (III. 7.) Korm. rendelet 1. melléklet 23. pont I. besorolási osztályba tartozó képesítés.

**Egyéb pályázati feltételek:**

* A pályázatban előnyként megjelölt feltételeket igazoló dokumentumok
* Nyilatkozat, hogy vállalja a vagyonnyilatkozat tételt.
* Nyilatkozat, hogy közszolgálati tisztviselőkről szóló 2011. évi CXCIX. törvény 84-85. §-a szerinti összeférhetetlenség nem áll fenn.
* Nyilatkozat, hogy a pályázati anyagban foglalt személyes adatokat a döntéshozó és a véleményezők megismerhetik.
* A pályázat mellékletét képező, személyes adatok kezeléséről szóló hozzájáruló nyilatkozat.

**A pályázat elbírálásánál előnyt jelent:**

* közigazgatási szervnél szerzett legalább 2 éves szakmai tapasztalat,
* KIRA rendszer ismerete

**Elvárt kompetenciák:**

* Önállóság, hatékony munkavégzés, elkötelezettség, megbízhatóság, terhelhetőség.
* Jó szintű szóbeli és írásbeli kifejezőkészség.
* Csapatmunkára való alkalmasság, együttműködés.

**A pályázat részeként benyújtandó igazolások, alátámasztó dokumentumok:**

* Fényképes önéletrajz a 87/2019. (IV.23.) Korm. rendelet 1. melléklete alapján
* Motivációs levél.
* A végzettséget, szakképesítést igazoló okiratok másolatai.

**A pályázat benyújtásának határideje:** 2024. március 18.

A pályázati kiírással kapcsolatosan további információt Dr. Ecsedi-Ország Viktória jegyző nyújt, a 06/53/550-302 telefonszámon.

**A pályázat benyújtásának módja:**

Postai úton a pályázatnak a Nagykőrösi Polgármesteri Hivatal címére történő megküldésével (2750 Nagykőrös, Szabadság tér 5.).

Kérjük a borítékon feltüntetni a pályázati adatbázisban szereplő azonosító számot:

NK/2557 /2024., valamint a munkakör megnevezését: HR ügyintéző.

**A pályázati eljárás, a pályázat elbírálásának módja, rendje:**

A pályázat benyújtásának kizárólagos feltétele az előírt pályázati feltételeknek való megfelelés. A bírálat a szakmai önéletrajz és a végzettség alapján történik. A megadottól eltérő módon benyújtott pályázat annak automatikus figyelmen kívül hagyását eredményezi. Erkölcsi bizonyítvány hiányában csatolni kell a kérelmezés postai feladóvevényét.

A Pályáztató fenntartja magának a visszavonás, valamint a pályázati eljárást eredménytelenné nyilvánításának jogát.

**A pályázat elbírálásának határideje:** 2024. március 21.

**Állás tervezett betöltésének időpontja:** A munkakör azonnal betölthető.

**A pályázati kiírás közzétételének helye, ideje:**

Nagykőrös város honlapja ([www.nagykoros.hu](http://www.nagykoros.hu)), valamint a helyben szokásos módon.

**A munkáltatóval kapcsolatos egyéb lényeges információ:**

A munkáltatóval kapcsolatban további információt a www.nagykoros.hu honlapon szerezhet.

A honlapon megtalálható pályázati kiírás mellékletét képező Adatkezelési hozzájáruló nyilatkozatot szíveskedjen a pályázatához csatolni. Nyilatkozat hiányában a benyújtott pályázat elbírálására nincs mód.